作者:李文蔚
標題:破苻堅蔣神靈應・折桂令
內容:今日個拜金鑾遙望天朝，我這裡舞蹈揚塵，展腳舒腰。(眾做拜科)(桓衝雲)方今聖人。德過堯舜，今日犒勞眾將，賜賞加官也。(正末唱)俺如今感謝洪恩，蒙承大德，慶賀功勞。(做拜科)(桓衝雲)您官高極品，位至三公，祿享千鍾，輩輩榮襲也。(正末唱)一個個居祿位高官貴爵，一個個享榮華列土分茅。(做拜科)(桓衝雲)聖上寬仁厚德，文武公卿，內外臣僚，永享快樂也。(正末唱)則俺這文武臣僚，氣勢英豪，願吾皇聖壽齊天，明聖似虞舜唐堯。(做拜科)(桓沖斷出，雲)您眾將望闕跪者！聽聖人的命：一百萬入寇秦兵，接千里旌旗相映。雖然他將廣兵多，謝安石寬忠秉政。能舉薦將軍謝玄，寫退計棋中得令。為帥首掛印興兵，入廟宇拈香禱聖。初一陣壽陽當先，後一陣淝水取勝。滿川野草木為兵，有鶴唳風聲相趁。今日個靖邊境破虜除番，八公山蔣神靈應。盡忠心正直為神，萬萬載中原平定。